רוג'ר ריס

רוג'ר ריס (באנגלית: Roger Rees;‏ 5 במאי 1944 – 10 ביולי 2015) היה שחקן ובמאי ולשי-יהודי, שהיה מוכר מעבודתו על במת התיאטרון. ריס זכה בפרס אוליבייה ובפרס טוני על הופעתו בתפקיד הראשי במחזה "חייו והרפתקאותיו של ניקולס ניקלבי". הוא זכה בפרס אובי על הופעתו במחזה "The End of the Day" ועל היותו במאי שותף במחזה "פיטר ולוכדי הכוכבים". אחרי מותו, ב-16 בנובמבר 2015, הוסף שמו להיכל התהילה של התיאטרון האמריקאי (אנ'). לצופי הטלוויזיה הוא מוכר מהופעתו בתפקיד רובן קולקורד בסיטקום "חופשי על הבר" ובדמות לורד ג'ון מרבורי בסדרת הדרמה "הבית הלבן". ריס נולד באבריסטווית' במחוז קרדיגיון שבוויילס, לדוריס לואיז (שם נעורים סמית') ולוויליאם ג'ון ריס, שוטר. הוא למד אמנות בקולג' קמברוול לאמנות ובבית הספר סלייד לאמנות יפה. הוא פנה למשחק כשצייר תפאורות בתיאטרון וימבלדון והתבקש למלא תפקיד בהצגה. בתחילת קריירת המשחק שלו הצטרף ריס ללהקה השייקספירית המלכותית. ב-1976 גילם את מלקולם בהפקה עטורת השבחים של טרוור נאן למחזה "מקבת'" ובהפקה הטלוויזיונית משנת 1978. ריס יצר את הדמות הראשית בהפקה המקורית של המחזה "חייו והרפתקאותיו של ניקולס ניקלבי" שעיבד דייוויד אדגר על פי הרומן באותו שם מאת צ'ארלס דיקנס. על משחקו זכה ריס בפרס אוליבייה לשחקן השנה במחזה חדש ב-1980, ובפרס טוני לשחקן הטוב ביותר במחזה ב-1982. גרסה מוקלטת של המחזה הייתה מועמדת לפרס אמי ב-1983. ב-1982 כיכב ריס בהפקה המקורית של המחזה "הדבר האמיתי" מאת טום סטופארד בתיאטרון סטרנד שבלונדון. בטלוויזיה התחיל ריס להופיע בשנות השבעים של המאה העשרים. ב-1984 הופיע לצדו של לורנס אוליבייה בסרט "The Ebony Tower". באותה שנה גילם את דמותו של פרד הוליוול בסרט "מזמור חג המולד" בכיכובו של ג'ורג' סי. סקוט בתפקיד סקרוג'. מ-1988 עד 1991 כיכב בסיטקום הבריטי "Singles" יחד עם ג'ודי לו (אנ'). בשנים 1989 עד 1991 וכן ב-1993 הופיע ריס בסיטקום האמריקאי "חופשי על הבר" בתפקיד טייקון אנגלי בשם רובין קולקורד. בהמשך שיחק בדרמה לבני הנעורים "אלה הם חיי" בתפקיד המורה המחליף מר רסין. הוא גילם את לורד ג'ון מרבורי בסדרת הדרמה "הבית הלבן", ואת ג'יימס מקפרסון בסדרת המדע בדיוני "Warehouse 13". בקולנוע שיחק בתפקיד השריף רוטינגהם בסרטו של מל ברוקס "רובין הוד: גברים בגטקעס" משנת 1993. ב-2002 השתתף בסרט "פרידה", בשנת 2006 שיחק בדרמת המתח "יוקרה" בבימויו של כריסטופר נולאן, ובכיכובם של יו ג'קמן וכריסטיאן בייל. ושיחק בסרט "הפנתר הוורוד". בשנות התשעים של המאה העשרים המשיך לעבוד בתיאטרון הן כשחקן והן כבמאי. ב-1992 זכה ריס בפרס אובי על הופעתו במחזה "The End of the Day" באוף-ברודוויי. ב-1995 היה מועמד לפרס טוני לשחקן הטוב ביותר על תפקידו במחזה "Indiscretions". ריס הקליט ספרי שמע רבים בהם "Memnoch the Devil" מאת אן רייס. מנובמבר 2004 עד אוקטובר 2007 היה ריס המנהל האומנותי בפסטיבל התיאטרון של ויליאמסטון. ב-22 במרץ 2010 החליף את נייתן ליין בתפקיד גומז אדמס בהפקה המוזיקלית בברודוויי של "משפחת אדמס" ושיחק במחזה עד ל-31 בדצמבר 2010. ב-2012 התחיל ריס לשחק במופע יחיד "What You Will" בתיאטראות וסט אנד בלונדון, ושיחק שלושה שבועות בתיאטרון אפולו. ב-2013 ביים ריס את המחזה "The Primrose Path" מאת כריספין ויטל בתיאטרון גאתרי במיניאפוליס. ב-2014 ביים את המחזה המוזיקלי "Dog and Pony" מאת ריק אליס ומייקל פטריק ווקר, שהועלה בהצגת בכורה בתיאטרון אולד גלוב בסן דייגו. תפקידו האחרון של ריס היה בדמות אנטון של בהפקה המוזיקלית של המחזה "The Visit" לצדה של צ'יטה ריברה (אנ') שהועלה בברודוויי ב-23 באפריל 2015 והוצג עד 14 ביוני 2015. עקב מחלתו עזב ריס את ההפקה במאי 2015. ריס היה אמור לביים מחזמר חדש מאת ויל ואליס ואן דייק בשם "Magnificent Climb", שיועלה בסתיו 2016 בתיאטרון MCC בניו יורק. הוא גם היה אמור להופיע במופע היחיד השייקספירי שלו בניו יורק בסתיו 2015. כמו כן קווה לחזור להופיע עם הלהקה השייקספירית המלכותית ב-2016 במחזה "Don Quixote". ריס חי בארצות הברית יותר מ-25 שנה. הוא קיבל אזרחות אמריקאית ב-2009. בשנות ה-80 של המאה ה-20 הוא התגייר. ב-2011 התחתן עם המחזאי ריק אליס שהיה בן זוגו במשך 33 שנים. ריס ואליס שיתפו פעולה בתיאטרון, בין השאר במותחן הקומי "Double Double". אליס היה שותף לכתיבת הליברית של המחזמר "משפחת אדמס". אליס וריס היו מועמדים לפרסי טוני על העיבוד של אליס, והבימוי של ריס (יחד עם אלכס טימברס) למחזה "פיטר ולוכדי הכוכבים". ב-2014 אובחן ריס כחולה בסרטן המוח. הוא נפטר בגיל 71 בביתו בניו יורק ב-10 ביולי 2015. ב-15 ביולי 2015 כל האורות בתיאטראות ברודוויי עומעמו לכבודו. אפרו פוזר באוקיינוס האטלנטי. טקס לזכרו נערך כחודשיים אחר כך בתיאטרון ניו אמסטרדם בברודוויי. מדיה וקבצים בנושא רוג'ר ריס בוויקישיתוף רוג'ר ריס, במסד הנתונים הקולנועיים IMDb (באנגלית) רוג'ר ריס, באתר AllMovie (באנגלית) רוג'ר ריס, באתר Rotten Tomatoes (באנגלית) רוג'ר ריס, במסד הנתונים הקולנועיים KinoPoisk (ברוסית) רוג'ר ריס, באתר MusicBrainz (באנגלית) רוג'ר ריס במסד הנתונים IBDB (באנגלית) רוג'ר ריס באתר אוף-ברודוויי רוג'ר ריס, באתר "Find a Grave" (באנגלית) "Roger Rees Biography (1944–)". filmreference.com. Khomami, Nadia (11 ביולי 2015). "Actor Roger Rees dies aged 71". The Guardian. נבדק ב-12 ביולי 2015. {{cite news}}: (עזרה) Roger Rees profile, Yahoo! Movies; accessed 11 July 2015. "Roger Rees, Tony Winner and Robin Colcord on 'Cheers,' Dies". Wall Street Journal. New York. 11 ביולי 2015. נבדק ב-12 ביולי 2015. Roger Rees, the lanky Tony Award-winning Welsh-born actor and director who made his mark onstage as Nicholas Nickleby and later played English multi-millionaire Robin Colcord on the TV show “Cheers,” has died. He was 71. {{cite news}}: (עזרה) Simonson, Robert (11 ביולי 2015). "Roger Rees, Stage Actor Made Famous by Nicholas Nickleby, Dies at 71". Playbill. נבדק ב-12 ביולי 2015. {{cite web}}: (עזרה) " Indiscretions Listing on Broadway" playbillvault.com, accessed 24 May 2015 "Roger Rees – Narrators – AudioFile Magazine". audiofilemagazine.com. "Rees Leaving Williamstown Theatre Festival" iberkshires.com Hetrick, Adam. "A Musical Nearly 20 Years in the Making: 'The Visit', Starring Chita Rivera, Arrives On Broadway at Long Last", playbill.com, 26 March 2015 Roger Rees to miss performances of The Visit, theatermania.com; accessed 12 July 2015. "How 'Peter and the Starcatcher' took flight – The Ticket". Jewish Journal. "Roger Rees ramps up What You Will". theaterdogs.net. "Roger Rees Tests His 'Will' Shakespearean Roles Don't Define the Actor, but He's Clearly Bard-Wired" by Peter Marks The Washington Post Sunday, 25 March 2007 Michael Schulman (4 ביוני 2012). "Backstory". The New Yorker. {{cite web}}: (עזרה) Barnes, Mike (10 ביולי 2015). "Roger Rees, Star of 'The Life and Adventures of Nicholas Nickleby,' Dies at 71". The Hollywood Reporter. נבדק ב-11 ביולי 2015. {{cite web}}: (עזרה)